ჯონ ფორბს ნეში
ჯონ ფორბს ნეში (ინგლ. John Forbes Nash; დ. 13 ივნისი, 1928, ბლიუფილდი, დასავლეთი ვირჯინია — გ. 23 მაისი, 2015, ნიუ-ჯერსი, აშშ) — ამერიკელი ეკონომისტი და მათემატიკოსი. ნეშის წონასწორობისა და ნეშის თეორიის ავტორი. ნეშის თამაშის თეორიამ სამუდამოდ შეცვალა საბაზრო ეკონომიკა, ევოლუციური ბიოლოგია, კომპუტაციის სისტემები, სამხედრო თეორია, ხელოვნური ინტელექტი და ბუღალტერია. 1994 წელს ნეშმა მიიღო ნობელის პრემია ეკონომიკის დარგში. 2001 წელს გამოვიდა რონ ჰოვარდის რეჟისორობით გადაღებული ფილმი „ბრწყინვალე გონება“ (ინგლ. A Beautiful Mind), რომელიც ჯონ ნეშის შესახებაა. ნეშს რასელ კროუ განასახიერებს.